
Xameneyî Û Ehmedînejad 

YEKEMÎN TEPESERKEREN AZADIY 
ÇAPEMENlYÊ DÎ CÎHANÊ DE 

(► Rêxistina 


Nûçegihanên Bêsînor di 
raporekê de, rêberên 
rejîma Komara Îslamî a 
îranê û yek ji wan 
Xamaneyî û 

Ehmedînejad, rêber û 
Serok Komarê îranê, 
weke yekemîn 

tepeserkerên azadiya 
çapemeniyê di cîhanê 
de da nasîn. 

Rêxistina han di 
rapora xwe de 
nivîsandiye: "Xameneyî 
û Ehmedînejad, 

xwediyê hêza sansorê 
ne û rojnamevanan 


Serdana Şanda 
TEVKURDê Ji Deftera 
Siyasî A PDKÎ 


didin revandin û dixin girtîgehê û wan îşkence dikin û di rewşeke pirr xirab de wan dikujin". 

Nûçegihanên Bêsînor di rapora xwe a nû de, serbarê îşarekirin bi karnameya 
teperserkirinê ya Xameneyî û Ehmedînejad, nivîsandiye: "Xamaneyî navendên sereke ên 
siyasî û kanalên radyo û televîzyonên giştî girtiye bin destê xwe û bi pilan û bernameyên 
darêtî, çapemeniyan serkut dike". 

Ehmedînejad jî serkutkirina azadiya ramanê didomîne û Pasdarên berê yên rejîmê di 
navend û wezaretxaneyên dewletî de damezrandiye. 


Terorîstekî Payebilind Yê Hizbulaha Lubnanê Hate Kuştin 


^ Şeva sêşem, 12.02.2008'an, Emad Meqniye yek ji 
Fermanderên leşkerî û ewlekarî yê girûpa terorsîtî ya 
Hizbulaha Lubnanê, di encama teqînekê de, li bajarê 
Şamê a paytexta Sûriyê hate kuştin. 

Ew berpirsiyarekî sîxorî yê Hizbulahê bû û di gellek 
teqînên terorîstî yên Rojhilata Navîn û revandina 
balafiran de dest hebûye. Emad Meqniye kesê dazdê di 
lîsteya terorîstên herî girîng de bû ku Amerîka wan 
dişopîne. Tê gotin ku ew Fermanderê şerê havîna 
2006'an yê Lubnanê bû. Hizbulahê Îsraîl di kuştina wî 
de tawanbar kir, lê Îsraîlê ev îdeaya Hizbulahê red kir. 

Emad Meqniye gellek caran sefera îranê kiribû û 


pêwendiyek nêzîk û xurt bi fermanderên Spasha Pasdaran re hebû. Navê wî tevî çend 
rêberên Komara Îslamî ji ber terora sala 1994'an li Arjantînê, di nava lîsteya INTERPOL'ê de 
ve dihat şopandin. 


Du Sal Dûexistin, Cezayê 
Mesûd Kurdpûr 

Guharîna îranê Bi 
Federasiyon eke Pirnetewe 


Mistefa Hicrî 
Rêbendana 1386 

H er ji wê demê virde ku 
Fendementalîstên Îslamî piştî 
şoreşa gelên îranê hikûmeta xwe bi 

ser îranê de sepandin, siyasetên rejîma 
Melayan ê bûye sedema ecêbmayîna 
siyasetvan, rojnameger û akademîsyenên 
Rojavayî. Tevî vê ecêbmanê, di Rojava de 
hinek kes vê çendê ferz dikin ku di navbera 
şaxên rejîma Melayan de, cudahiyeke 
rasteqîne heye. 

Ev ferzkirine heta radeyekê ji vê nêrînê 
çavkanî digire ku di nava rejîmê de, hizr, 
fikirîn û dengê cuda heye. Hin caran 
peyamberên vê rejîmê dijberiyeke temam 
bi normên navneteweyî re îlan dikin û 
careke din wisa didin xuyakirin ku rejîm 
amade ye di kiryarên terorîstî ên xwe de 
guhartinan pêk bîne. Lê gihîştin bi vê 
encamê ku di nav wan şax û baskan de, 
ferq û cudahiyek rasteqîne(realîte) heye û 
ev jî bi baldan li wan peyamane, fehmkirin 
û têgihîştineke şaş li dor îrana îro çê dike. 
Bi sedema vê çendê ku rayedarên 
payebilind ên rejîmê gellek caran li ser 
mijarekê hevdem du bîr û nêrînên cuda 
didin xuyakirin, îlankirin, têgihîştin û 
fêmkirina han a çewt û şaş li dor îranê xurt 
dibe û ev yeke jî wilo dike ku cîhana derve 
baweriyê bi vê çendê bike ku Komara 
Îslamî kêrî guhartinan tê û dê bikare xwe 
biguherîne. 

Helbet ji bo me Opozîsyona îranê, ne 
gotinên rayedarên Komara Îslamî û ne jî 
kiryarên rejîmê ecêb in. Belkî ewa ku ji me 
re cihê heyrîmanê ye, baweriya dinyaya 
derve bi hebûna cudahiyên rasteqîne û 
realîte di nava rejîma Melayan de ye. 
Gotinên mixrik û nakok ên berdevkên 
rejîmê û herwiha rûçikê dualî û fêlbaz yê vê 
rejîmê ku ji tundajoyekî wekî Ehmedînejad 
ji aliyekê ve û ji aliyê din ve jî nûnerên wê 
ên nermrew tê bihîstin û derdikevin holê, 
cewher û kakila heman pêkhateya bêyom û 
bêxêr a siyasî ye ku bêtirî 28 sala ye gelên 
îranê tûşî tirs û xofê kiriye. 

Aliyekî din yê wê têgihîştin û fehmkirina 
şaş ku dinyaya derve ji îranê heye, 
nîşandan û baskirin ji îranê weke welateke 
yekdest di warê nasnameya neteweyî, olî û 
çandî de ye. Wêneyek ku cîhana derve ji 
Iranê heye, ew pirneteweyî û pirçandiyê li 
xwe nagire, yan durustir e em bibêjin ku vê 
yekê naînin ber çav û çav jê digirin. Ev çav 
jê girtin û herwiha bîr û nêrîna şaş û çewt li 
dor hikûmeta olî di îranê de, binêşa 
têgihîştin, fêmkirin û helwesta cîhana derve 
derbarê îranê pêk aniye. 

Divêt eva jî jê were zêdekirin ku serbarê 
piştgiriya berdewam a rejîma Melayan ji 
terorîzmê di asta cîhanê de û her wiha 
serbarê hewl û bizavên wê ji bo 
bidestveanîna çeka tevkuj, hin alî yên li 


derveyi Irane, baweri bi bal u baska nerm 
(miyane)rew di nav rejîmê de heye. 

Van aliyane jê ve ne, ew bask û şaxên 
nermrew, îranê dê bixin ser rêya 
demokratîzasyonê û siyaseta dereve a 
welat biguhorin. 

Hinek welatên Ewropayê, polîtîka 
diyaloga avaker(Dialogue Constructive) û ji 
bo ku bigihîjin wê armancê, pêwendiyên 
ticaret û bazirganiyê tevî îranê girtin 
pêşberî xwe, Amerîka jî bi mifahwergirtin ji 
baykutan hewl daye, reform û guhartinan 
di kiryarên Komara Îslamî de pêk bîne, lê 
siyaseta Ewropa û Amerîka heta niha tu 
destkevteke pozetîv û erênî nebûye. 

Bi liberçavgirtina vê çendê ku hewl û 
cehdên dîplomatîk ji bo ku îranê qanî û razî 
bikin ku dest ji zaxkirin û meyandina 
Uraniyûmê berde, ser nagirin, sê alternatîv 
dimînin: 1) rêya êrîşa leşkerî bo ser rejîma 
Melayan bigirin pêşberî xwe^2) piştgirîkirina 
Opozîsyona demokratîk a îranê bona vê 
yekê ku rejîmê biguherin, 3) qebûlkirina 



îranê weke dewletek xwedî Çeka 
Etomî(navikî). 


Serbarê vê yekê ku rapora Dezgehên 
Zanyarî ên Amerîka (NIE) di meha Çileya 
Pêşîn a 2007'an, bî itmînan û 
piştrastiyeke zaf ve gihîştin vê encamê 
ku îranê bernameya bidestxistina çeka 
Etomî ji sala 2003'an ve sekinandiye. Wê 
raporê nêrîn û dîtina Amerîkayê li dor ew 
tirs û gefa ku îran pêk tîne, neguherand. Li 
gera xwe a dawîn ji bo devera Rojhilata 
Navîn, Serok Komarê Amerîka Corc Bûş di 
daxuyaniyekê de got: "Kiryarên îranê gef û 
tirsek mezin bo ser ewlekariya hemû 
welatan e." 

Ewa ku rapora han nebû sedema 
guharînan li nêrîn û dîtina Amerîkayê 
derheq ew xeter û tirsa ku îran pêk tîne, 
nabe weke surpirayzekê bê xuyakirin, ji ber 
ku îran di 5 waran de tirs û xofê pêk tîne. 
Ji bilî hewlên îranê ji bo bidestveanîna 
Çeka navikî, rejîma Melayan Piştevanê 
sereke yê teror û terorîzmê di hemû cîhanê 
de ye. Her wiha îranê tev hêz û şiyana 
xwe bikar tîne, bona vê^ çendê ku pêşiya 
prosesa aştiya navbera Îsraîl û Filistîniyan 
bigire û herwisa piştevaniyê ji komek 
rêxistinên terorîstî di herêmê de dike. îran 
herwiha tirs û gefeke rasterast bo ser 


ewlehiya welatên kendavê ye. 

Divêt eva bê zêdekirin ku pispor û 
şarezayên warê belavbûna çeka Etomî û 
herwiha hinek rayedarên berê ên hikûmeta 
Amerîkayê, encamên rapora han di gellek 
xalan de aniye bin pirsê rexne kirine. 
Sedema sereke di vê derbarê de, eva ye ku 
cudahîdanana vê raporê di nava 
bernameya sivîl û programa leşkerî di 
dosyaya îranê de nahê pejirandin. Herwiha 
komek pirsên berheq heta niha ji aliyê 
îranê ve nehatine bersivandin: Çima îranê 
hewcehî bi vejena navikî heye, di demekê 
de ku xwediyê nift û gazeke zaf e? Çima 
îran mijûlê berhemanîna hin mûşekan e ku 
çêkirina wan bi vê armancê ye ku m 
kulavên navikî (Nuclear Warheads) bê 
çekdarkirin? 

Em weke PDK îranê li ser vê baweriyê 
ne ku tenê guhartina rejîmê û anîne 
serkarê hikûmeteke demokratîk a federal 
dikaribe xwesteka gelên îranê ji bo azadiyê 
bicî bîne û her wiha ji ber vê çendê, îran 
bibe endamek di civaka navneteweyî de ku 
kar û xebatan ji bo tiştên baş bike. 

Dema vê yekê hatiye ku Rojava 
stratejiyeke dûrnihêr bigire pêşiya xwe, 
bona vê çendê ku bi piştgirîkirin ji hêzên 
demokrat û sekolar ên hundir û ên derveyî 
îranê, rejîmê di vî welatî de biguherîne. 

Di bersiva ew aliyên ku der barê 
siyaseteke wiha şik û guman hene, serbarê 
ew metirsî û gefên ku îranê ji bo aştî û 
ewlekariya navneteweyî pêk tîne, di ew 
pênc warên ku min li jor qala wan kir, em 
dê îşarê bi kirinên Komara Îslamî di warê 
binpêkirina mafê mirovan, serkut û 
çewisandina girûpên etnîkî, neteweyan û 
girûpên olî bikin. Her wiha em bawer in, 
heke rejîma Meleyan, bi wê eqliyeta 
terorîstî ku heye, bikare çekên Etomî bi 
dest bixe, tirs û xetereke mezin dibe bona 
vê çendê ku ew çek di Rojhilata Navîn de jî 
belav bibin, ji ber ku ev devere yek ji wan 
herêmên cîhanê ên tejî kêşe, gêre û arîşe 
ye û mixabin hêvênê şer tê de heye. 

Eva ku hinek ji welatên cîran ên îranê 
nişkê ve û hevdem di sala borî de, hez û 
eleqeya xwe bona bidestxistina çekên 
navikî nîşan dan, sîgnalek e ku herêmê dê 
ber bi senaryoyeke bixeter û cihê tirsê bibe. 
Divê eva jî jê bê zêdekirin ku heke îran 
bikare çeka Etomî bidest bixe, rejîma 
Melayan xwerazî dibe û taqim û girûpên 
terorîstî ên li Lubnan, îraq û cihên din bi 
armanca zext û givaşanîn bo Amerîka, 
welatên din ên Rojava û her wiha dewletên 
herêmê dê xurt û bihêztir bike, ji bo ku 
wan neçar bi dana hinek îmtiyazan bike. 

Bi liberçavgirtina vê çendê ku azmûna 
îraqê ê bûye sedema zêdebûna şik û 
gumanên xirab ên li hember guhartina 
rejîmê ji rêya êrîşa leşkerî ve, divêt erk û 
wezîfeya guhartina rejîmê di îranê de, bi 
Opozîsyona îranê were sipartin. Xebat û 
hewildaneke wilo dê du qazancên berçav 
hebe: Ji aliyekê ve Amerîka û hevalbendên 
wî welatî ji erkeke giran û dijwar rizgar 
dibin û ji aliyekî din ve, kes nikare heqî û 
meşerûiyeta exlaqî û siyasî a guhartina 

rejîmê ji aliyê îraniyan ve bibe rexne bike. 
Helbet stiratejiyeke wilo, heke 
piştevanîkirina pirnetewe û piretnîkî di 
îranê de neke bi yek ji koleke û rîşala xwe 
ên bingehîn, ser nakeve. Her wiha 
piştgirîkirin ji vê piranebûnê, girîngiyeke 
stiratejîk derheq demokrasî di îranê de 
heye. 

Heya wê dema ku îran para herî zaf a 
dahata xwe ji firotina petrolê bidest dixe, tu 
mekanîzmek peyda nabe ku rejîmeke wilo 
daxwaza serweriya gel yan demokrasiyê 
biparêze. Eva pirsgirêkek e ku di hemû wan 
civakan de heye ku rejîm di warê malî 
(pere) ve serbixwe ye û mineta wê bi xelkê 
tune. Li virde ye ku pirneteweyîbûn di îranê 
de pûte û girîngiya stratejîk derbarê 
demokrasiyê li welêt û cihgirbûna wê di 
herêma Rojhilata Navîn de bi xwe ve digire. 
Bi mercekê ku piştgiriyeke micid ji bo 
pêkanîna federasyoneke pirnetewe di wî 
welatî de bihê kirin, piranebûna etnîkî û 
neteweyî dibe sebebê pêkanîna komek 
pêwendiyên ^çend alî ên taybet di nava 
pêkhateyên îranê û hikûmetê de û dê bi 


qasê xwe balansekê bi qazancê 
demokrasiyê pêk bîne. 

Guhartina îranê bi federasyoneke 
pirnetewe dibe sedema veguhartineke kûr 
a fikrî derheq welatê me. Federasyoneke 
pirnetewe IHranê, dê dawiyê bi çîvanok û 
efsaneya îraneke yeknetewe bîne - 
çîvanokek ku bi alîkariya tund û tûjiyeke 
gellek zaf a leşkerî û saykolojî ve hatiye 
ragirtin - û bêguman tevî pêkhateya 
rasteqîne, realîte a pirneteweyîbûna welatê 
me li hev tên. Kolekeya bingehîn a vî 
awayê federalîzmê, îtirafkirin bi vê yekê ye 
ku nasnameya neteweyî çavkaniya 
kerameta tak û tûk a endamên neteweyên 
îranê ye. Çareserkirina pirsa neteweyî di 
îranê de, tenê çêtirkirina rewşa jiyana 
civakî û aborî ya tev endamên neteweyên 
çewisandî û bindest nine, belkî çareseriyeke 
dadperwerane û demdirêj a îtirafkirina 
siyasî bi nasnameya neteweyî a neteweyên 
îranê ye û her wiha hebûna aşêv û 
garantiyek destûrî ji bo mafên wan ên 
neteweyî û bona vê çendê ku mafê serwerî 
bi ser ax û welatê xwe hebin. Berevajî tirsa 


Deqa Gelaleya “IUSY”yê, Derheq Rewşa Mafê Mirovan 

Di îranê De 


Y ekîtiya Ciwanên Demokrat 
yên Kurdistana îranê di 
26'emîn Kongireya Yekîtiya 

Navneteweyî a Ciwanên Sosyalîst de, 
weke endamê fermî ê vê saziyê hate 
wergirtin. Herwiha di vê kongirê de 
gelaleyek derheq rewşa mafê mirovan 
di îranê de hate pejirandin. Eva jêr 
deqa gelaleya han e: 

îran welateke pirneteweyî ye ku ji Kurd, 
Ereb, Fars, Azerî, Turkemen û Belûç pêk 
hatiye. Di zirûfa niha de ku pirsa çeka 
Etomî a îranê bala ragihandinên giştî yên 
cîhanê ber bi aliyê xwe ve rakişandiye, 
pêkanîna ferq û cudahiyên neteweyî ji aliyê 
rejîma îranê derheq neteweyên îranê nahê 
berçavgirtin û bi kêmî bas ji wan tê kirin. 

Rejîma Komara Îslamî a îranê herdem 
mafên mirovî yên pirraniya hevwelatiyên 
îranê bin pê dike. Rejîma îranê bi awayekî 
berçav êrîş kiriye ser civaka sivîl û 
neteweyên îranê, bi taybetî Kurd û Belûç û 
Erebên Ehwazê û xelkê civakê weke jinan, 
xwendekar, karnas, rojnamevan û ... 

Neteweyên Kurd û Belûç û Ereb, vê 
dawiyê nerazîbûna xwe derheq binpêkirina 
mafê mirovan di îranê de ji rêya 
birêvebirina^meşên aştîxwaziyê eyan kirine, 
lê rejîma îranê bi awayekî tund û tûj 
bersiva xwenîşanderên han daye ku 
mixabin çend zarok bûne goriyê siyasetên 
han yên rejîma îranê. 

1. IUSY bi li berçavgirtina vê çendê ku 
îran welatekî pirneteweyî ye, piştevaniyê ji 
opozîsiyona pêşkeftîxwaz, sekolar û 
demokrat yên îranê dike, bi taybetî 
piştevaniya xwe ji Yekîtiya Ciwanên 
Demokrat yên Kurdistana îranê û partiya 



damezirînerê saziya han,^ anku Partiya 
Demokrat ya Kurdistana îranê û bizava 
xwendekar û jinan ku ji bo pêkanîna 
guhertinan bi awayekî aştîxwazane xebatê 
dikin, eyan dike. 

2. IUSY piştevaniyê ji xebata 
opozîsyona îranê ku li dijî cudahiyên 
cinsî(zayendî) û bidestveanîna wekheviyê di 
navbera jin û mêran di îranê de tekoşînê 
dikin eyan dike. 

3. IUSY piştevaniyê ji xebata 

opozîsyona îranê ji bo bidestveanîna 
azadiya ramanê û pêkanîna civînan di îranê 
de dike. 

4. IUSY piştevaniyê ji xebata 

opozîsyona îranê ji bo bidestveanîna hemû 
mafên xwe di warên civakî, aborî, 

wekheviya siyasî û dadwerî û pêkanîna 

hinek aliyan, li ser vê yekê ku federalîzm 
bibe sedema parçe parçebûna îranê, ev 
modele ji pirneteweyîbûna îranê yekîtiyê çê 
dike. 

Bi kurtî, heke di dema derbasbûyî de 
pirneteweyîbûna îranê weke arîşe û 
pirsgirêk hatiye hesibandin, ji aliyê 
hikûmetên yek li pey hev ketine ber tund û 
tûjî û siyaseta bişaftin û tunekirinê, di rastî 
de kilîta cihgirbûna demokrasiyê li îranê, di 
pirneteweyîbûna vî welatî de ye. Bi vî awayî 
di berjewendiya dunyaya derve de ye ku 
piştgiriya pirneteweyîbûnê di îranê de bike. 
Bona vê çendê ku ew stiratejî ser bigre, 
serkevtî bibe, divêt cîhana derve 
piştevaniya tamam ji Opozîsyona demokrat 
û sekolar a îranê bike. îraneke demokratîk 
a federal hem di hundir de dê aştiyê pêk 
bîne û hem bi awayekî aştiyane bi dinyaya 
derve re bijî. 

Têdîtin: Sekreterê Giştî yê PDK 
îranê mehane nivîsekê di malpera 
xwe de diweşîne. Ev nivîse a meha 
Rêbendanê ye ku bi Kurmancî jî 
dikeve ber bala we xwendevanên 

jiyaneke baştir ji bo xelkê îranê dike. 

5. IUSY piştevaniyê ji neteweyên îranê 
û hewlên wan ji bo pêkanîna pêwendiyên 
aştîxwazane tevî hemû welatên cîhanê 
dike. Têkiliyên han divêt li ser bingeha 
rêzgirtin ji hev du û pîvanên navneteweyî 
bin. 

6. IUSY bikaranîna tund û tûjiyê ji aliyê 
rejîma îranê, li hember kesên azadîxwaz û 
parêzvanên mafê mirovan, mehkûm dike. 

7. IUSY piştevaniyê ji neteweyên îranê 
ji bo gihîştin bi mafên xwe yên neteweyî di 
çarçoveya sîstemeke federal de dike. 

Yekîtiya Navneteweyî a Ciwanên 
Sosyalîst. 

26.01.2008 


Peyama Pîrozbahiya Deftera Siyasî 
A PDK îranê Bi Hinceta 

Endambûna YCDK îranê Li 

“IUSY”yê 

3i bo Yekîtiya Ciwanên Demokrat 
ên Kurdistana Iranê! 

Tevî silav û hurmetan! 

Bi hinceta wergirtina YCDK îranê 
weke endamê fermî û xwedî deng di 
Saziya Navneteweyî a Ciwanên Sosyalîst 
de, em pîrozbahiyê ji we dikin û 
pêşveçûna zêdetir a we di asta 
navneteweyî de, hêvî dikin. 

Bêşik û guman çalakiyên berçav û 
jêhatî ên we keç û xortên neteweya me 
ya bindest, ji bo me hemûyan cihê rûmet 
û şanaziyê ye, ciwanên bêpar û şoreşvan 
ên welatê me jî her çavnihêriya vê çendê 
ji we dikin. 

Serkevtin ji bo ciwanên Kurdistanê li 
her cihekê. 

Partiya Demokrat a Kurdistana îranê 
Deftera Siyasî 
10.11.1386 
30.01.2008 

Daxuyaniya Deftera Siyasî Ya PDK îranê Derheq 
Dawîhatina Yazdehemîn Civîna Komîteya Navendî 




omîteya Navendî ya Partiya 
Demokrat a Kurdistana îranê, 
hilbijartiya Kongireya Sêzdehem a 


partiyê, seet 9'ê sibêdeya roja yekşem, 
27'ê Çileya Paşîn a 2008'an, yazdehemîn 
Pilînom(civîn)a xwe bi beşdariya pirraniya 
endamên eslî, cihgir, û ravêjkar ên 
Komîteya Navendî pêk anî û piştî 3 rojan 
karê berdewam, seet 19:30'ê êvariya roja 
sêşem, 29.01.2008'an, bi serkevtin ve dawî 
bi karê xwe anî. 

Bernameya karê yazdehemîn civîna 
Komîteya Navendî bi rawestandina 
deqîqeyek bêdengî bo rêzgirtin ji canê paqij 
yê şehîdan dest pê kir. 

Piştre rêzdar Mistefa Hicrî, xêrhatina 
beşdarên komcivînê kir û destûra karê 
civînê xiste ber nêrîn û dîtina beşdarên 
civînê û piştî pejirandinê, beşa yekem a 
bernameya xebatên pilînomê ku pêk hatibû 
ji baseke siyasî li ser rewşa niha a siyaseta 
navneteweyî, Rojhilata Navîn, îran û 
Kurdistanê û nemaze pirsên têkildar bi doza 
Kurd hatin pêşkêşkirin. 

Rêzdar Hicrî di basa xwe de qala 
encama hewl û bizavên navdewletî li dor 
pirojeya çekên Etomî a îranê û 
berdewambûna rejîmê li ser domandina 
pirojeya han û bersivnedana wê bi 
daxwazên navneteweyî bi armanca 
sekinandina meyandin û zaxkirina 
Uraniyûmê kir. Di vê derbarê de, Sekreterê 
Giştî yê PDK îranê, îşare bi cehd û 
hewldanên dîplomatîk ên welatên 5+1 û 
Rêxistina Navneteweyî a Vejena Etomê û 
Konseya Ewlekarî a Rêxistina Neteweyên 
Yekbûyî kir. Rapora han tevî analîzkirin û 
dahûrandina rewşa Hikûmeta Herêma 


Kurdistanê, Iraq û hikûmetên Ereb ên 
herêmê, qala vê rastiyê jî kiribû ku welatên 
5+1 di civîna dawîn a xwe de, roja 23'ê 
Çileya Paşîn a 2008'an li ser biryarekê li hev 
kirin ku rengê vê hindê dide cezayên giran 
û tund ên aborî li ser îranê pêşniyar neke û 
di heman hal de, jiermînîşandaneke zêdetir 
ji aliyê Komara Îslamî a îranê ve li dor 
gotûbêj bi Amerîkayê re tê xuyakirin, hemû 
nîşane wisan didin xuyakirin ku Amerîka di 
kurtdem de hinek îmtiyazan bide îranê 
heya bikare projeyên xwe di herêmê de 
pêşde bibe. 

Komcivînê piştî bas li ser beşeke din ji 
raporê ku analîzek bû li ser berxwedana 
qehremanane a xelkê îranê û bi taybet 
xelkê Kurdistanê û serkut û çewsandina 
bêrehmane a wan, piştgiriya xwe ji 
berxwedan û tevgera mafxwaziya xelkê 
îranê, nemaze hereket û tevgerên 
nerazîvûnê ên xwendekaran da xuyakirin û 
êrêîşa hêzên kirêgirtî ên rejîmê bo ser 
zanîngeha Tehranê û zanîngehên din ên 
îranê û tepeserkirina xwendekaran 


Li Enqereyê Konferansek Fireh Li Ser Pirsa Kurd 
Hate Lidarxistin 

^ Rojên 09-10.02.2008'an, 

konferansek fireh di bin navê Di - 

pêvajoya demokratîkbûnê de 
makeqanûna nû û pirsa Kurd, ji 

aliyê Meclîsa Aştiyê ya Turkiyê ve 
hate lidarxistin. 

Sedan kesayetiyên siyasî, 
rewşenbîr, pispor û akademîsyen û 
nûnerên partî û rêxistinên siyasî û 
sivîl di konferansa Meclîsa Aştiyê de 
li hev civiyan û aliyên cuda ên 
têkilîdar bi mijara konferansê, Di 
pêvajoya demokratrîkbûnê de 
Qanûna Bingehîn a nû û pirsa 
Kurd nîqaş kirin. 

Konferans du rojan dom kir û bi 
encamnameyekê bi dawî hat. 

Di encamnameya konferansê 
de, 6 xal hatin destnîşankirin û 
wekî pêşniyar ji bo Zagona 
Bingehîn a nû ya Turkiyê hatine 


Sedan kesayetiyên siyasî, nivîskar û nûnerên 
saziyên sivîl û siyasî di konferansê de li hev civiyan 

pêşniyarkirin: 

1- Divê ji zîhniyetên mîlîtarîzm û rejîma 
ewlehiyê bê paqijkirin. 

2- Welatîbûn ji bo herkesê, bêyî ku ji ber 
binyatê xwe yê etnîkî, bîr û baweriyên xwe, 
mezhebê xwe, zayenda xwe, tercîha xwe ya 
zayendî, fikrên xwe yên siyasî û ji ber hin 


mehkûm û şermezar kir. 

Beşeke din a vê basa siyasî ji bo behs û 
peyivîn li ser alîkarî û hevxebat tevî hêzên 
siyasî ên Kurdistana îranê bi armanca 
gihîştin bi ji hev nêzîkbûna wan hêz û 
partiyan, hatibû terxankirin. Komcivîna 
Komîteya Navendî a PDK îranê hewl û 
xebatên Polîtbîroya partiyê ên pêwendîdar 
bi vê yekê bilind û hêja nirxand, hesiband û 
domandin bi diyalog û gotûbêjê bona ji hev 
nêzîkbûnê tevî ew partî û aliyane bi gaveke 
pîroz û erkeke neteweyî zanî. 

Her di vê demê de, civîna Komîteya 
Navendî a PDK îranê, hevnavbûna PDK 
îranê û aliyê cudabûyê ji partiyê bi kosp û 
astengeke sereke zanî û li ser vê baweriyê 
bû ku guherîna wî nav û diyarîkirina naveke 
din ji aliyê wan ve, dikare ji bo pêkanîna 
pêwendiya navbera wan du aliyane û di bi 
encam de armanca pêşdebirina projeya li 
hev nêzîkbûnê, hevkarî û hevbendiyê 
alîkarek baş be. 

Beşeke din a programa kar û xebatên 
civînê ji bo kongireya çardehem a partiyê 
hatibû terxankirin. Piştî baseke berfireh û 
tevalî û guhertina dîtin û nêrînan li ser vê 
mijarê, komcivîna Komîteya Navendî 
çawaniya amadekarî ji bo pêkanîna 
kongireyê diyarî kir û çendîn şand ji bo 
qedandin û derbazkirina erkên kongirê 
destnîşan kir. 

Beşeke din a karê civînê taybet bi kar û 
têkoşîna partiyê û rêveberiya organên 
partiyê bû. Di wê beşa bernameyê de jî, 
beşdarên komcivînê aliyên wê basê şirove 
kirin û nêrîn û dîtinên xwe ji bo çêtir 
bicîgehandina erkên hizbî, kêmasî û 
çawaniya kêmkirina wan, xistin rojevê. 

Partiya Demokrat ya Kurdistana 
îranê 

Deftera Siyasî 

30.01.2008 

10.11.1386 


sedemên din ên cuda, bê cudakirin; 
divê di çarçoveya mafê wekhev û 
berpirsiyariyan de ji nû ve bê ravekirin. 

3- Divê di Makeqanûnê de, 
paqijkirina ji têgehên ku dibin sedemê 
cudaparêziyê têrî neyê dîtin, di heman 
demê de, xalên ku bi her cureyî 
cudaparêziyê qedexe dike, divê bêne 
bicihkirin. 

4- Divê di Makeqanûnê de, bi tu 
şêweyan hêmayên ku etnîk, ol û çandî 
tînin bîra mirov cih negirin. 

5- Maf û azadiyên welatiyan, 
pêkhatina edaleta civakî, mafên aborî û 
sosyal ên xebatkaran, parastina 
hawîrdorê di Makeqanûnê de bê 
ewlekirin. 

6- Sazûmaniyên kevneperest û 
xirwatebûyî û terzê îdarekirinê bi tenê 
ne ji bo pirsa kurd, ji bo çareseririya 
hamû pirsgirêkên din ên welat jî astengî 
ye. Li dewsa vê, sererastkirineke 
Makeqanûnî ya derfetê bibandorbûna 
rêveberiyên herêmî bê kirin." 

22’ê Rêbendanê, Derfetek Dîrokî Û 
Ceribînek Binirx 


Omîd Esxeran 

L i 29 salan berî niha, li welatê îranê 
şoreşek ku di heyama 30 salên borî 
de bêmînak bû, pêk hat. 

Şoreşa han çima pêk hat? Derheq 
şoreşa gelên îranê gellek nêrînên cur bi cur 
ji aliyê, hêz, sazî û kesayetiyên siyasî ve 

hatine eyankirin. 

Teorî û bersivên cur bi cur derheq 
vê çendê hatine holê. Ramanên siyasî 
û civakî bûne sedem ku şoreşa gelên 
îranê ji aliyên cur bi cur ve were şirove [ 
û analîzkirin. 

Em gellek bi kurtî dikarin nêrîn û 
teoriyên han bi ser çend xalan de 
dabeş bikin ku pêkhatîne ji: 

1. Teoriya pîlanê: Hin kes bi taybet 
malbata Şah, arteşî û leşkerên wê 
demê û bi giştî alîgirên rejîma berê 
jêve ne şoreşa gelên îranê pîlan û 
komployek bû ku ji aliyê dewletên 
biyanî û bi taybet Birîtaniyayê ve li dijî 
Şah hate lidarxistin. 


taybetmendiyên rejîmek dîktator, şovesnîst 
û serkutker bû. Di encam de gelên îranê ji 
bo bidestveanîna maf û azadiyên xwe 
hatine holê û piştî xebatek zaf û 
xwegorîkirina bi hezaran kesan di 22'ê 
Rêbendana sala 1357(1979)'an de, rejîma 
şah hilweşandin. 

Piştî hiloşîna rejîma berê, partî û 
saziyên siyasî karîn bi awayekî fermî û 



bi fermana Xomeynî nêzîk 4000 kes ji girtiyên siyasî 
hatin îdamkirin 


1359'an^ de, hêzên Iraqê êrîş kirin ser 
welatê îranê ku şerê han heyamê heşt 
salan dom kir. Di şerê han de, nêzîk 1 
milyon kes ji her du aliyan ve hatin kuştin û 
derbeyek giran a aborî ji her du welatan bi 
taybet îranê ket ku şûnwarên wê heya niha 
jî diyar in. 

Di heyama şerê han de, rejîmê bi 
awayekî berdewam neyar û dijberên xwe 
binçav, zîndanî û îdam dikirin. Piştî 
bidawîhatina şer, di havîna sala 1367'an de 
bi biryara Xomeynî nêzîk 4000 kes ji 
girtiyên siyasî hatin îdamkirin. Her wiha 

piştre rejîmê dest avête terorkirina 
neyarên xwe li hundir û derveyî welat. 
Bo mînak, em dikarin îşarê bi terorkirina 
Dr. Ebdulrehman Qasimlo û Dr. 
Şadiq Şerefkendî du rêberên PDK 
îranê, Dr. Şapûr Bextiyar, Dr. Kazim 
Recewî û gellek kesayetiyên din ên 
neyarên rejîmê bikin. Di encama 
kirayên han ên rejîmê de bû ku rêberên 
payebilind ên rejîma Komara Îslamî ya 
îranê bi awayekî fermî di dadgeha 
Mîkonusê de, weke terorîst û piştevanê 
teororîzmê ji cîhanê re hatin nasandin. 

Niha û piştî 29 salan rejîm him di 
asta navxweyî û him jî di asta 
navneteweyî de tevî gellek arîşe û 


2. Teoriya Nûjenkirinê(Modernîte): 
Hizra han zêdetir ji aliyê nivîskarên biyanî û 
hin kesên Îranî ku alîgiriyê ji nêrîna wan 
dikin tê holê. Wan jêve ye ku Şah di 15 
salên dawiya desthilatdariya xwe de dest 
avête hin guhartinên civakî û dixwest ku 
model û kultura Rojavayî bixe dewsa model 
û çanda Îranî. Xebata han a Şah bû sebeb 
ku xelkê îranê li dijî kiryarên han ên rejîmê 
rabin. 

3. Teoriya Ol: Alîgirên hizra han zêdetir 
di nava desthilatdar û alîgirên Komara 
Îslamî ya îranê û hin kesên olî tê xuyakirin. 
Wan jêve ye ku hewla Şah ji bo kêmkirina 
rolê ol di birêvebirina welat de, 
nêzîkatîkirina wî digel Îsraîl û Amerîkayê û 
hin kiryarên din ku wan jêve ye tevî 
yasayên olî dijber in, bûn sedem ku hesta 
olî a xelkê îranê bilive û di encam de li dijî 
wê rejîmê şoreş û serhildanê bikin. 

Eva û gellek nêrîn û teoriyên din 
derheq şoreşa gelên îranê a sala 1979'an 
hatine holê. Bêşik xalên jor de hatî hetanî 
qasekê bandor li ser şoreşa gelên îranê 
hebûn. Lê ya ji hemûyan girîngtir eva bû ku 
rejîma Şah rejîmek dîktator û tepeserker bû 
ku bi hemû awayekê hewl dida^ çand, 
kultur, wêje û zimanê neteweyên îrajiê ji 
holê rake û bi giştî cehd dikir ku îranê 
weke yek netewe û yek ziman ji cîhana 
derve re binsasîne. Di warê siyasî de, 
rejîma Şah bi hemû şêwazekê ber ji 
azadiyên siyasî, azadiya ragihandinê, 
lidarxistina civîn û kombûnên giştî û 
avakirina partî u saziyên siyasî ku bikarin 
nûneriya xelkê îranê bikin, digirt. Rejîmê bi 
tu awayekê nedihêla ku neteweyên îranê 
rolê rastîn ê xwe bilîzin. 

Bi giştî rejîma han xwediyê tev 


azadane dest bavêjin xebata siyasî. 

Mixabin wê demê taqimek ji Melayên 
kevneperest bi rêberiya Xomeynî bi 
mifahwergirtin ji hesta olî a xelkê îranê û 
nebûna hevbendî û hevdengiyê di nava 
partiyên siyasî de û bi taybet saziyên çepgir 
û demokrat û valahiyek siyasî ku wê demê 
pêk hatibû, karîn desthilatê bidestve bigirin. 

Taqima Xomeynî piştî heyamek kurt di 
roja 12'ê Xakelêweya sala 1358'an(bihara 
1979) de, referandomek rûyekî lidarxistin. 
Di referandoma han de, diviya gelên îranê 
di navbera du rejîman anku rejîma Şah û 
rejîma taze bi desthilat gihîştî de, yek ji 
wan hilbijêrin. Xelkê îranê ku taze ji destê 
rejîma Şah rizgar bibû, bi tu awayekê 
amade nebûn ku rejîma han vegere ser 
desthilatê. Di encam de, tenê rêyek ji bo 
wan dima ku ew jî rejîma taze bi rêberiya 
Xomeynî bû. Eva bû sedem ku mafek 
destpêkîn yê demokratîk anku diyarîkirina 
sîstema desthilatdariyê ji gelên îranê re 
were standin. Gelê Kurd bi rêberiya Partiya 
Demokrat a^ Kurdistana îranê jêve bû ku 
divêt gelên îranê derfet û azadiya vê çendê 
hebin ku di diyarîkirina sîstema 
desthilatdariyê de serbest bin. Her eva bû 
ku gelê Kurd û PDK îranê di binav 
referandoma han de beşdarî nekir û ew yek 
baykut kir. 

Lê rejîma Xomeynî bi terzek 
bêşermane wiha piropagende dikir ku di 
referandoma han de, nêzîkî %98 ji xelkê 
îranê beşdarî kirin û dengê ERÊ danê wê 
rejîmê. 

Di destpêka hatine serkar a xwe de, 
Xomeynî bi dirûşma şandina şoreşê bo 
derveyî welat, delîve ji bo şerek nexwestî 
pêk anî. Eva bû ku Sedam Husên li dijî 
Iranê şer ragehand û roja 31 Xermana sala 


pirsgirêkan berbirû ye. 

Di asta navxweyî de rejîm hemberî 
tevgerên weke bizava jinan, xwendekaran, 
mamostayan, kedkaran û bizava 
neteweyên wî welatî bûye. Bizavên han ku 
tenê daxwaza mafên xwe yên berheq, 
demokratîk û sivîl dikin, ji aliyê rejîmê ve bi 
awayekî hovane tên tepeserkirin. Rejîm bi 
girtina xwendekar, kedkar, rojnamevan û 
xebatkarên neteweyên îranê dixwaze wan 
ji daxwazên xwe paşde bikişîne. Bo mînak 
em dikarin îşare bi girtina kesên weke îclal 
Qewamî, Ferzad Kemanger, 
Mihemedsidîq Kebûdvend, Hîwa 
Botîmar, Ronak Sefarzade, Hana Ebdî 
û sepandina hikmê îdamê bi ser Ednan 
Hesenpûr, qetkirina dest û pêyê çalakên 
Belûç û îdamkirina Erebên Ehwazê, bikin. 
Her wiha em dikarin îşarê bi zêdebûna roj li 
pey rojê a bêkaran, tûşbûna ciwana bi 
madeyên hişber û nexweşiyên weke îdzê, 
hilatina mêjiya bo derveyî welat û wd bikin. 

Li vir em digihîjin vê rastiyê ku Rejîma 
îranê karîna bicihanîna daxwazên 
demokratîk û mirovî yên gelê îranê tune 
ye. Çunku di rastî de ew rejîme bi dengê 
razî û erê yê gelên îranê nehatiye ser 
desthilatê, belku bi zor û tepeserkirinê 
desthilata xwe bi ser xelkê îranê de 
sepandiye. Di encam de rejîm ji bo mayîna 
xwe neçar dimîne ku bizavên han bi 
awayekî hovane û berdewam serkut bike. 

Di asta navneteweyî de jî rejîm di 
warên cur bi cur weke maytêkirin cli kar û 
barên welatên cîran weke îraq û 
Lubnanê, destêverdan û berlêgirtin ji 
aştiya navbera Ereb û Îsraîliyan, 
piştevanîkirin ji terorîzmê, zengînkirina 
Uraniyûmê û binpêkirina mafê mirovan bi 
awayekî sîstematîk û berdewam ji aliyê 

navendên navneteweyî, parêzerên mafê mirovan û 
cîhana azad ve tê mehkûmkirin. Bo mînak em diakrin 
îşare bi derçûna du biryarnameyên dorpêç û cezakirina 
îranê weke biryarên 1737 û 1747'an ji aliyê Konseya 
Ewlekariya Neteweyên Yekbûyî, Rapora Saziya Çavdêriya 
Azadî û Parastina Mafê Rojnamevanan ku di rapora xwe 
a salan de, rejîma Komara Îslamî ya îranê weke çaremîn 
girtîgeha rojnamevanan di cîhanê de dihesibîne û her 
wiha rapora wê dawiyê a Wezareta Karê Derve ya 
Amerîkayê derheq binpêkirina mafê mirovan di îranê de, 
bikin. 

Niha ku rejîm di asta navxweyî û navneteweyî de 
ketiye bin zext û givaşek bêmînak de, erkê hêzên 
Opozîsyona îranê ye ku li dora hev kom bin û bi 
diyarîkirina alternatîvekê ji bo qonaxa piştî nemana wê 
rejîmê, bi hev re xebatek micid li dijî vê rejîmê bimeşînin. 
Xala girîng ku divêt em îşare pê bikin, eva ye ku bê 
beşdarbûna gelên îranê û liberçavgirtina mafê neteweyî 
yê wan, tu rejîmek nikare xwe weke nûnerê rastîn yê maf 
û berjewendiyên wan bihesibîne. Rêçareya herî baş ji bo 
vê çendê damezirandina sîstemek demokratîk, Federal û 
sekolar di wî welatî de ye. Hin hêz û aliyên siyasî ku jêve 
ne divêt nihaxebat bona hiloşandina rejîmê were dayîn û 
piştre xelkê îranê sîstema desthilatdariyê diyarî bikin, di 
rastî de şaşîtî û ceribîna tala a sala 1357 - 1358'an dubare 
dikin. 

Di dawiyê de realîzm wiha dixwaze ku her niha 
alternatîva rejîma Komara Îslamî ya îranê were diyarîkirin 
û baştirîn çareserî jî bona vê çendê, avakirina sîstemek 


Şiroveya Peyvên Siyasî 


Şandeke Tevgera Yekîtiya Neteweyî 
A Kurd Seredana Deftera Siyasî A 
PDK îranê Kir 



Ji aliyê rastê: Mistefa Hicrî û Îbrahîm Gulçu 

Roja 07.02.2008'an, şandek ji Tevgera Yekîtiya 
Neteweyî a Kurd li Bakûrê Kurdistanê(TEVKURD)'ê, bi 
serokatiya Îbrahîm Gulçu, endamê Komîteya Birêveberî a 
Partiya han, seredana Deftera Siyasî a PDK îranê kir ku ji 
aliyê şandek ji PDK îranê bi serokatiya birêz Mistefa 
Hicrî, Sekreterê Giştî yê PDK îranê hate pêşwazîkirin. 

Di vê hevdîtinê de, her du aliyan serbarê şirovekirina 
guhartinên vê dawiyê yên herêm û Kurdistanê, 
piştevaniya xwe ji bizava neteweyî a Kurd di hemû 
parçeyên Kurdistanê de kirin. 

Her wiha her du aliyan di hevdîtina xwe de bal 
kişandin ser xebat û tekoşîna PDK îranê û siyaset û 
helwestên neteweyî li hember tevgera azadîxwazane a 
Kurd di parçeyên din yên Kurdistanê de. 

Di dawiya vê hevdîtinê de her du aliyan li ser 
hewcehiya piştevanîkirin ji destkevtên Hikûmeta Herêma 
Kurdistanê û parastina wan tekez kirin. 


Berhevkar: Omîd Esxeran 


omid_anbi@yahoo.com 



saziyek 
la takên 


DEWLET “STATE” 


ewlet yek ji wan mijaran e ku gellek pênase û şirove jê re 
hatine kirin. 

Hin kes li ser wê baweriyê ne ku dewlet navê 
siyasî ye ku ji bo dabînkirina ewlehî û xweşkirina jiyana 

civakê di nava her welatekê de tê avakirin. Di rastî de dewlet hêzek e 
ku ketiye nav dilê civakê û xwe li serveyî civakê dihesibîne. 

Li gor raya hin kesên din, dewlet anku avakirina desthilatê di 
welatek diyarîkirî bi ser neteweyeke diyarîkirî de ku di asta navxweyî de 
nobedarê tekûzî û ewlehiyê ye û di asta derve de jî parêzerê 
yekparçeyiya welat û berjewendiyên tev qatên civakê ye. 

Avakirina desthilatên han ji rêya dezgeh û saziyên kargêrî, siyasî, 
dadwerî û leşkerî ve tên misogerkirin. Di sîstema avabûyî li ser pîvana 
cudakirina desthilatan, hikûmet weke baskê birêvebirina dewletê tê 
hesibandin. Di sîstemên kevin de ku hebûna rewatî ji aliyê Xwedê ve 
weke bingeha meşrûbûna desthilatê dihat hesibandin, tu ferq û 
cudahiyek di navbera peyva hikûmet û dewletê de tune bû û di rastî de 
welat pêkhatî bû ji wan deverên ku fermanberan ew dagir kiribûn yan 
jî weke mîrat gihîştibû wan û heya dema ku karîna parastina desthilata 
xwe heban, akinciyên herêmên han stûxwarê fermanên wî/ê dibûn. 

Piştî wê ku peyva nû a gel û dewletê di yasayên giştî û 
navneteweyî de serî hildan, dewlet ji rêya avakirina desthilatekê ve 
dihat Jiasîn ku ji aliyê gel ve ji bo parastina sîstema welat û 
berevanîkirin ji welat dihat damezrandin.bi giştî dewlet desthilatek e ku 
gel bona berevanîkirin ji xwe û welatê xwe, cihgirkirina yasa û ewlehiyê 
û berevanîkirin ji sîstemê ava dike, lê hikûmet dezgehek hêjayî 
guherandinê ye ku cî bi cîkirina erkan li stû digire. Bi vî awayî gel, 
dewlet û welat sê têkilekên(onsor) dîrokî û biewle ne. Lê hikûmet 
(rejîm) li gor zirûfên civakî û dîrokî guherîn bi ser de tê. Bo mînak 
renge sîstema hikûmetekî di nav welatekê de ji Paşatiyê ve bo 
Komariyê biguhere yan jî ji dîktatoriyê ve bo demokrasiyê were 
guhertin, lê sê gerdên(onsor) han her di cihê xwe de bi neguherî 
dimînin. Peyva nû a dewletê tevî Nasiyonalîzmê pêwendiyek rasterast 
heye. Hizra han piştî şoreşa Fransayê bi awayeke bêmînak di cîhanê de 
belav bû û bandorek zaf li şûn xwe danî û welatên ne Ewropayî jî xiste 
bin bandora xwe. Di encama vê çendê de, îro rojê avakirina dewletên 
neteweyî bûne giringtirîn hander ji bo bizavên siyasî û şoreşgerî. 

Pirraniya bîrmend û hizirvanên nûjen di navbera civak û dewletê 
yan civaka sivîl û civaka siyasî de, ferq û cudahiyê didanên. Li gor 
hizra han dewlet beşek ji civakê ye ku weke nûner ji aliyê civakê ve 
destilatdariyê dike. li gor peyva nû a dewletê ku di sedsala 16'an de ji 
aliyê Makîyavelî û Jan Bordon ve di nav Ewropayê de belav bû û di 
sedsalên 17 û 18'an de hevdem tevî şoreşa Fransayê cihgir bû, her 
neteweyek ku li ser axa xwe dijî, xwediyê dewleta xwe ye. Di encam de 
dewlet desthilatek e ku netewe bona berevanîkirin ji xwe û welatê xwe 
û berhevkirina yasa û ewlehiyê di nav welatê xwe de ava dike. 

Hizirvanên Marksîst li ser wê baweriyê ne ku di navbera dewlet û 
serhildana qatên cur bi cur ên nav civakê de, pêwendî di holê de ye. 

Marks dewletê weke alavek birêvebirinê di destê sermayedaran 
de dizane. Navhatî dewletê weke berhema rikeberanêya di navbera 
qatan de dihesibîne ku bi sedema rikeberanêya han, qatên bindest di 
bindestî û belengaziyê de tên sekinandin. 

Her wiha Lenîn jî dewletê berhema rikeberanêya navbera qatên 
nava civakê de dizane û dibêje: "Hebûna dewletê bi xwe nîşanderê vê 
çendê ye ku rikeberanêya navbera tex û qatan hêj berdewam e û 
dewlet alavên çewisandina çîn û texên cur bi cur ên civakê pêk tîne". 

Çavkanî: 

Ferhengî Ramîyarî Nîga "Azad Weledbegî" 

Danêşnamêyê Siyasî (Politicial Dictionary) "Daryûş Aşorî" 

^alêntayn, Roja Hezkiriyan 


Hemîd Muxtarî 

tishk_ronahi@yahoo.com 


N iha dema mirov ji her zarok, 
ciwan û bi taybetî evîndaran dipirse: 
"Valentine" çî ye, dizanin ku di 
sedsala sêyem a Zayînî di Roma 
kevn de, kesek bi navê Kilodiyûsê 
Duyem li ser desthilatê bû ku baweriyên 
ecêb hebûn, yek ji wan eva bû ku digot: 
Serbazek dikare bi başî şer bike ku xwedî 
jin nebe, nezewicî be. 

Lewra Kilodiyûs li ser bingeha fêmkirina 
han, pêkanîna jiyana hevbeş ji bo serbazên 
împeratoriya Romayê, qedexe kiribû. 

Kilodiyûs gellek bêrehm û li ser 
destûrên xwe bi qasekê micid bû ku tu 
kesê nedivêra ji bo zewicandina serbazên 
împeratoriya Romayê, hevkariyê bike, xincî 
Qeşeyekî bi navê Valintiyûs anku 
"Valentine" ku bi awayekî veşartî, 
serbazên Romê tevî evîndarên wan dida 
zewicandin. Kilodiyûsê Duyem ji vê yekê 
agahdar dibe û destûrê dide ku Walentaynî 
bixine zîndanê. 

Valentayn di girtîgehê de dibe evîndarê 
keça gardiyanê(zîndanbanê) girtîxaneyê. 

Valentayn di girtîgehê de, bi sûça 
gihandina dilê evîndaran bi hevdu û 
hezkirina ji keça gardiyenê girtîgehê, roja 
14'ê Şibatê, bi dileke evîndar tê lidarvekirin. 

Lewra wî weke goriyê rêbaza evînê 
dizanin û piştî wê bûyerê ew dibe sembola 
evînê di cîhanê de û her sal keç û xortên 
evîndar di welatên pêşkevtî û azad de, roja 
14'ê Şibatê, anku roja daliqandina 
Valentaynî ku bi fermî weke Roja 
Hezkirinê hatiye nasîn, bi pêşkêşkirina gul 
û diyariyên cur bi cur ji hev pîroz dikin. 

Eva çend salek e ku di Kurdistanê de jî 
bi sedema hebûna dezgehên ragihandinê, 
xelk bi giştî û bi taybetî ciwanên evîndar 
tevî çîroka Valentaynê nasiyar bûne û bi 
awayekî veşartî roja han bi pêşkeşkirina gul 


û diyariyên cur bi cur ji hev pîroz dikin. 

Li vir pirsiyarek tê holê, ew jî eva ye. 
Gelo çima ciwanên Kurd bi giştî û nemaze 
keçên Kurd nikarin bi awayekî eşkere û 
azad evîndariyê bikin û bi xwe hevjînê xwe 
hilbijêrî?! 

Ji destpêka peydabûna mirovan li ser 
erdê, hezkirin hebûye û tu kesê nekariye 
haşayê ji hebûna evînê di jiyana mirovahiyê 
de bike, çunku jiyan bi evîn û hezkirinê re 
dest pê dike. 

Lê mixabin di civaka me a Kurdewarî de 


1 \ 
* I \ 



evîndarî tevî gellek pirsgirêk û tengasiyên 
dijwar berbirû ye. Ger malbatek pê bihese 
ku keça wan evîndariyê dike û ji kesekî re 
hez dike, bê şik ew keç dê tevî gellek 
astengan berbirû be û piştî wê demê jiyan 
dê jêre bibe cehnem. 

Îdî ew keç her dem dê bikeve bin 
çavdêriya bav, dayîk, bira û kes û xizmên 
xwe. Bi lêdan û kutanê dê bersiva 
evîndariya wê bidin! heta gellek malbat 
hene ku keça xwe bi sedema han dikujin! 

Bo mînak kuştina keça evîndar a Kurd 
ya bi navê Dua ku bi awayekî hov û 
nemirovane ji aliyê kesên nêzîk û xizmên 
xwe ve bû qurbaniyê evîndariyê. 


Başe çima, ji ber çi? 

Sûça Duayê çi bû ku dibe di sedesala 
21'an û di sala 2007'an de, bi awayekî hov, 
bi kevir, pên, bilûkan û wd.. di nava sedan 
kesan de bê kuştin?! tenê bi vê sedemê ku 
wê evîndar û heval hebû? 

Diyare tenê Dua nîne ku bi sedema ji 
hev hezkirinê û evîndariyê tê kuştin. Belku 
bi hezaran keç hene ku heta niha bûne 
goriyê evîndariyê. Sal nîne ku bi sedan 
ji ber evîn û dildariyê nehên kuştin yan 
destê xwe, xwe neşewitînin yan 
nedaliqînin an tûşî xemgînî, dilsari 
nexweşiyên din nehên. 

Bi rastî kuştin yan pêkanîna asteng û 
pirsgirêkan li hember evîndaran di 
berjewendiya kî de ye? Kê ji kiryarên han 
qazanc dike? 

Xincî vê çendê ku 
netewa Kurd di asta 
navneteweyî û di bîr û raya 
giştî a cîhanê de weke 
neteweyeke paremayî di 
warê civakî de daye nasîn, 
tu qazanceke din ji bo 
netewa me hebûye?! 

Di serdemekê de ku 
zanist û teknolojî ber bi 
pêşve diçe û welatê me 
anku Kurdistan jî ji vê yekê 
heya astekê bêpar nemaye, 

çima terzê nêrîn û liv û lebatan tevî 
evîndariyê her weke xwe maye û nahê 
guhartin? Gelo emê çawa bikaribin xwe ji 
diyardeya han rizgar bikin? 

Heya dema ku çawaniya bîrkirin û 
fikirîna civakê derheq pirsa hezkirin û 
evîndariyê nehê guhartin û xelkê me xwe ji 
berpirsiyarî û qeyd û bendên exlaqî yên 
kevneşop dûr nexin û li dijî fikirînên han 
yên paremayî xebatê nekin, bêşik di warê 
civakî de em nikarin pêş bikevin. 

Bi hêviya roja ku hemû evîndarên Kurd 
jî, weke evîndarên welatên pêşkevtî yên 
cîhanê, bi xwe li ser çarenivîsa xwe biryarê 
bidin û evîndarê/a xwe hilbijêrin. 



Mesûd Kurdpûr Bi Du Sal Cezayê Dûrxistinê 
Hate Mehkûmkirin 


anda pêdeçûn û 
pêregihîştin bi ser tawanên 
îdarî ên Wezareta Perwerde û 

Hînkirinê ya rejîmê, Mesûd 
Kurdpûr, rojnamevanê serbixwe, 
çalakê çandî bi du sal cezayê dûrxistin 
bo bajarê Tikabê mehkûm kir. 

Navhatî heyamê 20 salan e ku li 
zanîngeh û xwendingehên bajarê 
Bokanê de mijûlî kar û xebata pîroz a 
dersbêjiyê ye. 

Hukmê han bi sedema 
beşdarîkirina navhatî li gireva 
mamostayên îranê li mehên Reşeme 



û Xakelêweya 1385 - 1386(2006 - 
2007)'an bi ser wî hatiye sepandin. 

Gireva han li ser daxwaza 
navenda senfî a mamostayên îranê û 
bi merema daxwaza baştribûna rewşa 
jiyana mamostayan û gunartin di 
birêveberiya îdereya perwerde û 
fîrkirinê de hatibû lidarxistin. 

Li gor hukmê han, navhatî bi 
tawana haydana mamostayên bajarê 
Bokanê ji bo neçûn bo ser kilasên 
dersê di heyamê rojên 26 - 

27.01.1386'an de û her wiha 
hevpeyvîn bi belavokên navxweyî û 
derveyî welat re hatiye mehkûmkirin. 

Di hukmê han de buxtana anîne 
hola xwestekên siyasî hevdem tevî 
daxwazên mamsotayan ji navhatî re 
hatiye dayîn. 

Xaça Sor Ya Cîhanê Daxwaza Hevkarîkirinê Tevî 
Koçberên Kurd Yên Sînorê Urdinê Dike 


Binkeya Ewlekarî A Mehabadê, 
Zext Û Givaşên Xwe Bo Ser Malbata 
Fîlmsazekî Kurd Xurt Dike 




Zext û givaşên binkeya ewlekarî a 
rejîma Komara Îslamî a îranê bo ser 
malbata fîlmsazekî kurd bi navê Enwer 
Hesenpûr, zêdetir dibin. 

Enwer Hesenpûr, rojnamevan û fîlmsaz 
li bajarê Mehabadê, piştî çêkirina 
kurtefîlmek bi navê "Onsa"(jin)'ê neçar 
dimîne ku Kurdistana Rojhilat bicî bihêle. 
Navhatî di fîlma han de, nêrîna ola 
derheq jinan nîşan dide. 

Binkeya ewlekarî a rejîmê li Mehabadê, 
di çend mehên borî de, çend caran birayê 
navhatî, bo binkeya han gazî kiriye û bi 
gefxwarin û pêkanîna zext û givaşan, 
daxwaz ji birayê Enwer kiriye ku yan birayê 
wan divêt vegere Kurdistanê yan jî divêt 
hevkariyê tevî hêzên rejîmê bike. 

Binkeya han her wiha Xalid Hesenpûr, 
birayê wî yê rojnamevan bi vê yekê 
tawanbar kiriye ku di çêkirina kurtefîlma 
"Onsa"ê de hevkariya Enwer Hesenpûr 
kiriye. 


R êxistina Navneteweyî a Xaça 
Sor, roja yekşem, 10.02.2008'an, 
daxwaza veguhastina 190 kes ji 
koçberên Kurd yên Kurdistana îranê 
bo ciheke biewle kir. 

Ew Koçberên Kurd niha di kampakê de 
li ser sînorê navbera îraq û Urdinê di nava 
deştê de dijîn. 

"Radio Farda"yê ji zimanê nûçegihanê 
"Assosiated press"ê ve ragihandiye ku 
penaberên han ji 29 malbatan pêk tên ku ji 
meha Çileya Paşîn a sala 2005'an şûnde li 
kampa Eltaşê li devera Romadiyê li îraqê bi 
sedema gefên hêzên çekdar û terorîst yên 
Îraqî ber bi sînorê îraq û Urdinê reviyane. 

Komîteya Navneteweyî a Xaça Sor 
radigihîne ku divêt bo wan koçberan 
rêçareyeke dirêjheyam were dîtin hetanî ku 


%35 Ji Xelkê Mehabadê Bêkar In 


ew jî bikarin biçin bo ciheke biewle. 

Hêjayî gotinê ye ku rewşa koçberên 
kampa han gellek xirab e û tu bernameyek 
ji bo veguhastina wan bo welatê sêyem 
tune ye. 


S erhejmariya bêkariyê li 
Mehabadê gihîşte 35 ji sedê. 

Li gor nûçeya "iranpressnews"ê, 
Seîd Mistefanijad, yek ji çalakên 
karkerî li Mehabadê, di vê derheqê de tevî 
malpera "Dastranj"ê, ragihand: Nebûna 
bername û nedanîna sermaye ji aliyê 
dewletê bona pêkanîna yekeyên 
berhemanînên pêşesaziyê li deverê, di 
heyamê 10 salên borî de, bûye sedema 
jordeçûna asta bêkariyê. 

Navhatî herwiha serbarê îşarekirin bi 
bikêrbûna ax û herwiha jêhatîbûna xelkê 
Mehabadê ragihand: Berpirsên rejîmê ji 
fakterên han bona afirandina delîveyên kar 
li bajarê Mehabadê mifah wernegirtiye. 


Mistefanijad 

serbarê 

îşarekirin bi 
çalakiyên tenê 
15 yekeyên 
berhemanînên 
senetî di 

Mehabadê de 
got: Nifûsa 

Mehabadê 
gihîştiye 
hezar kes 


ciwanên bêkar ji bo bidestveanîna 
hewcehiyên jiyanê bi neçarî dest davêjin bo 
karê qaçax. 


Cixare, Kujerê Yek Milyar 
Kesî 

eftiya borî ji aliyê karnasên 
Rêxistina Tendurustiya Ghanê, 
raporek li ser rewşa kêşana cixarê 

li seranserî cîhanê hate belavkirin. 

Ev rapor, rewşa kêşana cixarê û 
zêdebûna mirinê ji ber vê yekê li welatên 
cur bi cur, nemaze di welatên xwediyê 
dahateke qels û kêm xirab û cihê tirsê da 
zanîn. 

Li gor vê raporê, niha di 74 welatên 
cîhanê de, kêşandina cixarê di navendên 
tendurustî û xwendingehan de bê asteng 
dimeşe. Li bêtirî nîvek ji welatên cîhanê, 
yanî zêdetirî 2 ji 3 a nifûsa cîhanê, rê 
didin xelkê ku di îdareyên dewletî û cihê 
kar de cixareyan bikêşin. Tenê di 20 
welat ji 179 welatên cîhanê ên endamên 
vê saziyê, qedexebûn cixarekêşanê bi 
tevahî dimeşe. 

Di rapora han de hatiye diyarkirin ku 
heke bernameya xebat li dijî 



Heta sala 2100’an, bêtirî yek milyar kes 
ji ber kêşana cixarê dê jiyana xwe ji dest 
bidin 


cixarekêşanê bi vî awayî heyî biçe pêş, 
heya dawiya wê sedsalê, yan sala 
2100'an, bêtirî yek milyar kes ji ber 
nexweşî û encamên xirab ên kêşana 
cixareyê dê jiyana xwe ji dest bidin ku 
nîşana kareseteke mezin a navneteweyî 
ye. 


Li îranê Mehnameya Jinan 
Piştî 16 Salan Hate Daxistin 



Mehnameya "Zanan"(Jinan) ku 16 sal 
e bi awayekî berdewam û çeleng di 
giştîkirina pirsa mafê jinan de çalakî 
hebûye û xebat dikir, heftiya pori ji aliyê 
rejîma Komara Îslamî a îranê hate 
daxistin. 

Kovara "Zanan" ji Şibata sala 1992'an, 
dest bi kar û xebatên xwe kiriye û heya 
niha 151 hejmar ji kovara han hatiye 
çapkirin. 

Daxistina Kovara "Zanan" ji aliyê 
rejîma Komara Îslamî a îranê ve di asta 
navneteweyî de tevî nerazîbûneke 
berfireh berbirû bûye û ev kiryara rejîmê 
bi xurtî hatiye mehkûmkirin. 

L igel ku bingeha wêjeya kurdî ya 
dîrokî li ser riknê çand û 
kevneşopiyên neteweyî bilind bûbe 
jî dîsa bi giranî di bin bandora çand 
û şaristaniya îslamî de maye. Wêje û 
şaristaniya îslamî bi gelemperî li Rojhilata 
Navîn belê nemaze li ser civata ereb û 
farisan bêtir hukim kiriye. 

Ji ber ku kurd bi salan nebûne xwedî 
dûgel û xuhermend, wêjeya kurdî jî bi asayî 
di bin hêvhîkariya wêjeya ereb û farisan de 
maye. Ev hêvhîkarî bi awayekî dualî 
domiyaye. Ango hem wêjevanên kurdan 
berhemên xwe bi tîpên erebî nivîsandine û 
di bin tesîra erebî de mane û hem jî gelek 
peyv û gotinên kurdî derbasî wêjeya erebî 
kirine. Mirov dikare heman tiştî ji bo 
wêjevaniya kurdî û farisî jî bibêje. 
Wêjevaniya kurdî ya îroyîn jî kêm zêde li 
ser vê mirateyê av bûye û bi rengekî nû ber 
bi perisîneke nûjen ve dibe. 

Wêjevanên dinê yên navdar jî tê de 
mixabin hê wêjevaniya dinê xwe 
negihandiye radeya mirovbûn û 
gerdûnîbûneke rastîn û jidil. Çimkî wêjevanî 
jî rasterê bi feraset û hişmendiyê ve 
girêdayî ye. Wêjevanê ku tevê mirovahiyê 
neke nava dilê xwe û ji bo nifşê nû û 
dêwera mirovahiyê tiştekî sûdewar neke dê 
li ber dahatûya dîrok û mirovahiyê rûmesar 
û şermezar bibe û bête darizandin. 
Wêjevanê ku êş û jana el û hozên 
daristanên Amazonê giriyê pitika Etyopyayê 
kuştina zarokên Filîstînê, hawara keçikên 
Afganîstanê qîrîna dayikên kurd û tirk ên 
Enetolî û Mezopotamyayê di dil û mêjiyê 
xwe de ne hishisîne dê wekî wêjevanekî 
dilsoz û dilawer neyê dîtin û pejirandin. Û ji 
hêla nifşên dahatûya mirovahiyê ve bête 
darizandin. Ji bo wê, divê em hinekî li ser 
helwest û bizavên wêjevan û rexnekirina 
berhemên wêjeyî rawestin. 

Her çiqas ku hin nivîskar û xwendevan li 
hember rexneyên tund û bêdeman 
rawestin û gazincan bikin jî rexne 
azîneyeke zanistî û pêdiviyeke jênager ya 
civakî ye. Belê divê ji rexnekirin û 
nerexnekirinê bêtir li ser awa, şêwaz û 
azîneya rexnekirinê were rawestin. Nemaze 
di rexneyên wêjeyî de divê bêtir ev azîne bi 
baldarî bête bikaranîn û xebitandin. Pêwistî 
û bêdiviya her mirovî/ê bi rexneyê heye, 
belê ya wêjevan ji her kesî bêtir pê heye. 
Lewre rexne têkûzkirin û duristkirina 
berhema ku dibe aidê civakê û mirovahiyê 
ye. Ji bo wê mafê herkesî di wê behremê 
de heye ku derbarê wê de tiştekî bibêje. 
Belê beriya mafdariyê hewcetî bi zanîn û 
agahdariya derbarê berhema wêjeyî heye. 
Ji bo wê divê rexnegir ne bi hestyarî û 


ramyarî, bêtir bi hişmendî, kêrdarî û 
hêwildarî nêzîkî behremê bibe û wê 
binirxîne. 

Li gorî nêzîkayîtêdanên rexnegiriya 
wêjeyê ya zanistî, rexneya wêjeyê, bi 
mebesta fêmkirin, cêjgirtin û sûdwergirtina 
berhemê tê bikaranîn. Heke rexne bi vê 
armancê neyê kirin ne sûd û fêdeyê dide 
rexnegir û ne jî wêjevan. Di encama 
rexneyeke bêarmanc de biçûkxistin, 
darizandin, qewirandin û dehfandin heye. 
Di babeta berhemên wêjeyî de danîna 
rêbazên hişk û neguherbar, li derveyê 
rexneyê dimîne. Tiştê ku li derveyê rexneyê 
dimîne jî, ne berhemdêr û ne jî rexnegir 
eleqedar dike. Ji bo wê gava ku rexneya 
wêjeyî bê kirin, divê rexne ne li raman û 
hişmendiya wêjevan, li berhema wî bête 
kirin. Wekî mînak: Dibe ku fikr û raman 
berhemdêr, dûr, heta dijî ya rexnegir be; 
belê divê rexnegir vê yekê neke sedem û 
hinceta neecibandina berhema wî/wê. 
Rexnekirina fikr û ramana berhemdêr 
helwesteke ramyarî ye. Û ev rexnegirî 
nakeve koma (katagoriya) rexnegiriya wêje 
û wêjevaniyê. Tenê kesê/a ku xwe wekî 
rexnegir dibîne têkildar dike. 

Rexnegiriya wêjeyê xebateke jênager, 
jiyanî û pîroz e. Lewre zanistî ye. Gava ku 
ev yek li ber çavan bête ragirtin dê mirov 
hem berhemên wêjeyî bixwînin û sûdê jê 
wergirin û hem jî biecibînin an jî rexne 
bikin. Bi vî awayî dê cudayetiya navbera 
berhemên bedew û nebedew jî kifş û diyar 
bibe û her wiha deger û qîmeta berhemê 
derkeve holê. 

Rexnegirî û û afirînerî bihev re digihên 
û hev û din temam dikin. Rexnegiriya rastîn 
dibe sedema afîrînerî û berhemdariya 
wêjevên. Û afirîneriya wêjevan jî dibe 
egera têkûzbûn û sererastkirina wêjeyî. 
Heke rexnegirî wekî erkedarî û fonksiyona 
dozîneya wêjeyê bête dîtin divê zêde bi 
bûyer û qewamên rojane eleqedar nebe. 
Çimkî armanca rexnegiriya wêjeyê 
bidestxistin û peyîtandina behremên bedew 
û çespandin û selmandina rêbazên wêjeyê 
û kevneşopiyên wê ye. Dozîneya wêjeyê, 
pêşî nîqaş û gengeşiyên derbarê şahîkî û 
estetizma behremê û peyre jî nîqaşên 
felsefî derdixe holê. Heta li bersiva pirsên 
derbarê xwezaya zimên û rastîniya civakê 
digere. 

Divê rexnegiriya wêjeyê fêrker be û 
wate û girîngiya wêjeyê fêrî mirov bike. 
Divê rexnegirî rêya bidestxistina ku mirov di 
kijan warî de bi ser dikeve bi ber mirov 
bixe. Belê divê mirov jî çawa ku ji jiyanê 
seyê (waneyê) digire, bikaribe ji wêjeyê jî 
sûd û fêdeyê wergire 


Behadîn Şakir 


Du hezar û çara de 
Yekê meha Şibatê 
Li bajarê Hewlêrê 
Li Kurdistana Iraqê 
Milet kêfa xwe dianî 
Ji bo cejna Qurbanê 

Leqa du, melbenda sê 
Dergehê wan vekirî 
Berpirsê wan dibûn rêz 
Li pêşberî miletî 
Vayadestan dihejînin 
Cejna hev pîroz dikin 

Ev dikin kêf û şadî 
Bang dikin bi demokratî 
Hin dewletên misilman 
Tirk û Sûrî û îran 
Peyda nabe mirovatî 
Bang li hev dikin li ser ban 
Em çarekê ji xwe re bikin 
Jev re deynin hevpeyman 
Terorîzme pirbikin 
Dan wêran Kurdistan 


Di vê dema nêzîk de 
Dê Kurd bigihin mafê xwe 
Gotinê xwe xistin yek 
Herdu hêzê me Kurda 
Ew bang dikin bi federalî 
Cografî û netewî 
Ji ber vê yekê hanê 
Dujmin ji wan ditirsî 
Roja cejna goriyê 
Xwekujî xê dişyênin 
Li wan dikin weke mela 
Bomb ba wan kar dikin 
Tu kes li wan nepirsî 
Xwediyê şaşik û rehîn 

Festîvala Bibîranîna Cegerxwîn Li Hewlêrê 


KI ME EZ? 


r'-r* 






Raport: Selîm Zencîrî 


ewşenbîr û hozanvanê 
berxwedan û serxwebûnê, nivîskar 
û zimanzanê aştîxwaz ê kurd, 


Cegerxwîn di nava Kurdan de xwedî 
kesatiyek bilind û pîroz e. Ew zanayê ku 
hemû jiyana xwe di pêxema rizgariya kurd 
û Kurdistanê de daniye. Wî rolek girîng li 
hişyariya netewî, rizgarî û serxwebûnê de 
lîstiye û bi yek ji alahilgirên şoreşa netewî, 
rewşenbîrî û siyasî tê hejmartin. 

Ew li sala 1903'ê Zayînî li gundê Hesar 
a ser bi Mêrdînê ji dayîk bûye. Di 13 saliya 
xwe de koçberî Kurdistana Sûriyê(Amûdê) 
bûye. Gellek zehmetî û hejarî kişandiye, 
heta şivanî û gavanî jî kiriye. Xwendina xwe 
ya ayînî jî xilas kiriye. Dûre dev ji melatiyê 
berdaye û ketiye nava qada siyaset û 
şoreşê di her du warên Civakî û Siyasî de. 

Bi qasî 31 berhemên bi nivîsîna xwe û 
wergeran hene. Bi giştî hemû jîna wî xebat, 
berxwedanî, girtin û derbiderî bûye û 
aqibet gellek bi serfirazî û serbilindî, roja 
22.10.1984'ê Zayînî li welatê Swêdê xatirê 
xwe ji malbat, heval, evîndar û gelê kurd 
xwast û li Qamîşloka delal teslîmî axê 
kirin. 

Lewre Wezareta Hikûmeta Herêma 
Kurdistanê ji bo emegnasî û rêzgirtin ji wî 
zana û feylesofê kurd, festîvalek bi navê Kî 
me ez? Bo midehê sê rojan lidarxist. 

Festîval seet 10:30'ê roja yekşem, 
10.02.2008'an li hola Pêşewa a Wezareta 
Rewşenbîrî li Hewlêrê, bi amadebûna 
Sekreterê Mekteba Siyasî a PDK'ê, Wezîrê 
Rewşenbîrî yê Hikûmeta Herêma 

Kurdistanê, Parêzgarê Hewlêrê, Malbat 
Cegerxwîn, nûnerên Partî û aliyên siyasî, 
kom û komeleyên çandî û sivîl, rewşenbîr, 
nivîskar, helbestvan û rojnamevanên li 
hemû parçeyên Kurdistanê, Yekîtiya 

Soviyeta berê û Kurdên li Ewropayê bi 
deqîqeyek bêdengî ji bo canê pak yê 
şehîdan û pêşkêşkirina çend stran ji 
helbestên Cegerxwîn ji aliyê Koma Muzîkê a 
Duhokê dest pê kir. 

Dûre gulbijêrek ji helbestên mamosta 
Cegerxwîn ku ji aliyê Wezaerta 
Rewşenbîriyê ve di CD û pirtûkekê de 
hatibûn çap û amadekirin, pêşkêşî 

beşdaran hatin kirin. 


Piştre peyamên: Parêzgarê Hewlêrê, 
Yekîtiya Nivîskarên Kurdistanê ji aliyê Dr. 
Îzedîn Mistefa Resûl, Civata Nivîskarên 
îraqê(Dr. Fazil Samir), Wezareta 
Rewşenbîrî a îraqa Federal (Fewzî Etrûşî), 
Wezareta Rewşenbîriyê ji aliyê Felekedîn 
Kakeyî û peyama malbata Cegerxwîn ji 
aliyê neviya wî bi navê Silîva Cegerxwîn ve 
hatin pêşkêşkirin. 

Herweha gellek kesayetî û saziyan bi vê 
hincetê peyam şandibûn ku di nava wan de 
em dikarin îşarê bi peyama Osman 
Baydemir, Şaredarê Diyarbekrê û Yaşar 
Kemal Romannivîsê navdar bikin. 

Herweha sê pêşangeh taybet bi 
festîvalê hatin vekirin. Pêşangeha alav û 
amûr taybetî yên Cegerxwîn, pêşangeha 
nîgarên hunermendên Kurdistanê û 
pêşangeha pirtûkan di Hola Zer de. 

Herweha di roja duyem a festîvalê de 
girûpa Sema û Balêt a "Şepolî 
pepûlekanî Silêmanî" bi pêşkêşkirina 
çend sema û nimayişan, coşeke taybet 
dane festîvalê û heyecan û coşeke xweş 


xistine nav dilê beşdaran. 

Di her sê rojên berdewam de çendîn 
kesatî, rewşenbîr û helbestvanan bi 
pêşkêşkirina helbest, lêkolîn û gotarên xwe 
li ser aliyên cur bi cur yên jiyan û helbestên 
Cegerxwîn sekinîn û festîval xemilandin. Ji 
wan em dikarin îşare bi birêzan: Ebdulrezaq 
Ozgun, Kerîm Şareza, Ebdulrezaq Usê, 
Omer Farûq Yekdaş, Dr. Kamran Bawarî, 
Selva Gulî, Konê Reş, Şevket Sindî, Dr. 
Seidedîn Mela, Perwîz Cîhanî, Elî Şemdîn, 
Narîn Omer, Newzad Ebdula Bamernî, Arjen 
Arî û Ehmed Hebû bikin. 

Herweha beşdariya Serokê Herêma 
Kurdistanê birêz Mesûd Barzanî, di roja 
duyem a festîvalê de bû cihê kêfxweşî û 
serfiraziya beşdaran û bi taybet malbata 
birêz Cegerxwîn, herweha nîşaneya pûte û 
girîngîdana wî bi çand û toreya Kurdî û rêz 
û qedirgirtin ji rewşenbîr, hozanvan û 
bijardeyên civaka me ye. 

Herweha di festîvalê de fîlmek 
dukomentarî ji derhînana Kawe Akreyî li 
ser jiyan, biserhat û kar û xebatên 
hozanvanê berxwedan û serxwebûnê, 
mamosta Cegerxwîn hate nîşandayîn ku 
aliyên cur bi cur yên jiyana wî bi xwe ve 
girtibûn. 

Beşa dawîn a karê festîvalê parvekirina 
xelatan bi ser birêveber û zehmetkêşên 
festîvalê bû. Piştre gerr gitîşte 
hunermendên Kurd: Hunermendan Mihemd 
Taha Akreyî, Xoşnav, Bilind Ebdula, Narîn 
Feqê û Şîrîn Perwer û di ahengeke pirr 
xweş û bicoş de ew stranên xwe yên ku bi 
helbestên Cegerxwîn çê kirine, yek bi yek 
derketin ser dikê. 

Peyama dawiya festîvalê jî Wezîrê 
Rewşenbîriya Hikûmeta Herêma Kurdistanê 
Felekedîn Kakeyî pêşkêş kir û dawî bi sê roj 
karê berdewam yê festîvalê anî. 

Bi Kurtî 

Cegerxwîn 
Jî Dîwana Agir û Pêtî 

Sala Hezar Nehsed û Sê ez hatim dinyayê 
Bi navê Sultan Şêxmûs ez çêbûme ji dayê 
Heta bûm Sêzde salî li gundê mey Hesarê 
Jîna xwe me diborand paşê ji wê me da rê 
Bavê minê rêsipî xwedî mirov û rûmet 
Ne mirovekî malgenî, bi namûs û bi Xîret. 

Ji tengaSÎ, neçarî me ew gundê xwe berda 
Hatin Amûda rengîn bavê min zû eemir da 
Diya mina belengaz Pêncî salî dilovan 
Salek piştî bavê min ew jî li wî bû mêvan 
Birayê minê nîv mela ji alema rohanî 
Rast û durust çi bêjî ew tiştekî nizanî 
Wî pîreka xwe anî bêwijdan û bêmijî 
Bi gotinên xwe yên çurs, ew min bêderb 
dikujî 

Xweşka mina xwendewar bê insaf û bê 
wijdan 

Ez reviyam hatim cem, wê jî ez kirime Şivan 
Ge h li vir û geh li wê min ezabek mezin xwar 
Ya Ellah û ya Xwedê paşê bûme xwendewar 
Jîna min ya kevnare êdî hate guhertin 


Jîna Min 



Tev xweşî û zanebûn heft heşt sala hin bi 
hin 

Min dest bi kurdiyê kir peyda kirim çend 
Morîd 

Bi xweşxwan û reşbelek xesma piştî Şêx 
Seîd 

Paşê çûme Iraqê ji wê ez çûme Iran 
Heçî kesê bidîma ji min dimane heyran 
Berî sala Rehmetî bi çar salan dilbirîn 
Di şêirê de navê xwe min datanî Cegerxwîn 
Minîcaza xwe stand bi serbestî mêranî 


Ji nû keça xalê xwe ji Hesara xwe anî 
Bûm Melayê hasda jor, C \bepoş û ser bi şaş 
Ji nû riya rast û xweş bû ser jor û rêl û kaş 
Min bi dovê dinê girt, vîna wê ket dilê min 
Barê gund û ê kolfet, hemî ket ser milê min 
Paşê hate bîra min ku ez bibim xwedî gund 
Dilê min jî gote min gelek baş û gelek rind 
Min ji axa Cizîrê du gund girtin kul û xem 
Navê yekê Çêlek bû, yêdî me kir Cehenem 
Di nav me de nemabûn ne axa û ne koxa 
Elo Çelo kom bi qol, min tev kirin wekî xwe ( 
Roja me gund ava kir kete rastê Moxtarî 
Gundên me Bûn berberî dijminahî, neyarî 
Tevan girtin darên xwe bûne weke Gurên 
har 

Ji wî bextê minê reş kurê Potê bû moxtar 
Sermiyanê wî derew li ser wî bû berberî 
Wek Dûçeyê Talyanî, paşê wî ji bi xwe de rî 
Xwedî mal û xwedî gund li Bergîlê bû siwar 
Rê jê xiste mala xwe tiro paşî bû Etar 
Piştî ilmê xwe ê pir bûm dodoyî qolingvan 
Bûm hevalê kom bi qol kurê Pûtê sermiyan 
Ew cîhana xapînok heta me jê xwe nas kir 
Çi bikim fêde ne maye emrê xwe min xilas 
kir 

Çima rastî dibêjim li nav dîna bûme dîn 
Heta bimrim ji nûve xelkê bêjin Cegerxwîn. 


3 Helbestên Cegerxwîn 


Welatê Min 

Welatê min biheşte kaniya zêr 
Belê Şêr têde birçîne, gur in têr 


Kurên gohderz û Rûstem lê perîşan 
Di bin destê neyaran têne ber kêr 

Nezanî û nexwendin, em birin paş 
Ji dexsa yek ji wan carek nebû Şêr 

Ji dujmin re bi carek dost û bindest 
Ji hevre pehlewan û şerker û mêr 

Dibînin xelk di ser Hewran ve çûne 
Niha jî hê nevêrin bêne bajêr 


Hemî millet bi berjor ve di 
Tenê kurdan bi korî dane ser 


Bi destê dujminan Tang 
Di destê wan de Xişt 


fzin 
er jer 


ng U Firokan 
û Tevrik û Bêr 


Hemî dunya ji cengê re li kar in 
Tenê beyhûde mane em xwedî xêr 

Eva rê bûye bost û Turk nebûn dost 
Ji bîr naçin, ne gor in û ne serê mêr 

Belê tarîxê va roja me anî 
Bi hevre serbilind rabin bidin dêr 

Binêrin xwendevan çawan bilind in 
Li alîk? me Mizgevt û yekî Dêr 


îro 

Roi' 


Ala 





Ala rengîn pîrozî xweş 
Te hilgirim diçim bi meş 
Tu li ser milên xortên ciwan 
Di nav te de yek roja geş 

Ala sê rengî tu 
Bi nav û dengî tu 
Nîşana cengî tu 


Ey xortên kurdan silavê lê bikin 


me tu kiriye hembêz 
ojek vê bê te bikin rêz 
Li eyvana, li ser bana 
Roja şadî tu xeml û xêz 


Kesk û sor û zerî 
Sipî û gewherî 
Nîşana zef erî 

Ey xortên kurdanSilavê lê bikin 

Te bi zîv û zêr tev de kildim 
Roja cengê ez te hildim 
Ger ez bimrim, ger ez rabim 
Cegerxwîn im, serbilindim 

Ala sê rengî 
Pîroz û şêrînî 
Nîşana mizgînî 

Ey xortên kurdan silavê lê bikin 


Diyariya Yarê 


Ji dostê re çi rêkim, ez diyarî? 

Diyare yar dixwaze min bi yarî 
Dixwazim can û dil jê re bişînim 
Tenê şerme, hemî derd û hejarî 
Dixwazim herdu çawan jê re rêkim 
Bikêr nayên, ji wan her xwîn dibarî 
Divêm jê re ziman û dev bişînim 
Ne hêja ne şev û rojan bi zarî 
Nizanim ez, çi hêjaye ku rêkim? 

Cîhan pêkve buhayê biskê tarî 
Serî, neçare min danî li ber pê 
Me go: Şahim, to pêlêke siwarî 
Tenê xanim, bi nazî hate ser min 
Zivistane, li min şîn kir biharî 
Bi wan lêvên şirîn go, Rabe seyda! 

Tu serbestî, ji min çi bikî, dikarî 
Ji rê ve ez bezîme pê û destan 
Bi jor ve hilkişîme ez ji xwarî 
Ji bexçê paxlê çûme du sêvan 
Ji bostanê ruwan dêmên henarî 
Ji lêvên erxewanî min du sed cam 
Şeraba hingivînî nû, vexwarî 
Bi destê xwe yê sipî ez kirime hembêz 
Wekî pola helandim ez bi sarî 
Me her du dest li bejnê bûn hemayîl 
Bi ber pêlan ketin reşbisk û çarî 
Me talan kir ber û bostan bi carek 
Kenî û go: Bese rabe Hesarî! 

Me go: Gorê Cegerxwîn bû di vê rê 
Bi dest nayê wekîîro tu carî 











Rojnameya panzdehrojî ya siyasî, çandî û giştî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Pêwendiyên Bazirganî Ên Welatên Ewropayê Bi 
Rejîma îranê Re Kêm Dibin 


Radyoya Almaniyayê di 
raporekê de got ku welatên 
mezin ên Ewropayê pêwendiyên 
xwe yên bazirganiyê tevî 
Komara Îslamî bi xurtî kêm 
kirine. Zextên siyasî ên 
navneteweyî ji bo bertengkirina 
têkiliyên aborî tevî rejîma Îslamî 


a îranê hêdî hêdî derdikevin holê. 

Li gor serhejmariyên YE'ê, di sala borî de, Fransayê %30 ji 
şandiniyên xwe ji bo îranê kêm kirine. Almanyayê jî 25 ji sedê a 
alavên hinartî bona firotinê ji îranê re sekinandiye. 

Kêmbûna pêwendiyên han ên ticajetê yên welatên Ewropayê 
têkiliyeke rasterast bi pirsa Etomî ya îranê û dorpêçên konseya 
Ewlekariyê ya NY li dijî Komara Îslamî heye. 


KOMKAR’ê Nameyek Ji Serokê Wezîrê 
Turkiyê, Erdoxan Re Şand 


Yekîtiya Komelên Kurdistan - KOMKAR, ji rêya Yekîtiya 

Demokratên Turk li Ewropa, nameyek ji Serok Wezîrê Komara 
Turkiyê, Receb Teyîb Erdoxan re şand û bi vê nameyê bîr û 
baweriyên xwe ên li ser pirsa Kurd û çareserkirina wê dozê 
pêşkêşî wî dike. Di nameya KOMKAR'ê de bi hûrî û berfirehî hemû 
alî û hêlên doza Kurd hatine destnîşankirin û pêşniyar û çareserî jî 
hatine diyarkirin. 


Şîrketa “Microsoft”ê Dixwaze Yahoo’yê Jî 
Daqultîne 

> Ev demekî dirêj e ku 
pêşbirkêyeke mezin di navbera 
motora lêgerîn a "Google" ya 
înternetê û qeyserê cîhana nîgarî 
"Microsoft"ê de heye û her yek ji 
wan dixwaze bi ser yê din baz bide. 

"Google" bi gavên mezin ber bi 
serkevtinên bêtir dimeşe ku ev yeka 

han xewê li "Bill Gates"ê xwediyê "Microsoft"ê diherimîne. 

Ji bo ku bi ser "Google"ê re ser keve, "Microsoft" dixwaze 
"Yahoo"ê bikirre. Sedemeke din a kirrînê jî pirsgirêkên a borî ên 
Yahoo'yê ne. 

Tê gotin ev demekê ye ku di qeyrana aboriyê de ye û dixwaze 
dawî li karê 1.000 xebatkarê xwe bîne. Parên Yahoo'yê di 
borseyan de, ji sedî 46'ê nirxên xwe winda kiribû. Pêşbirkêya 
navbera van du şîrketên cîhanê ên di warê înternetê de, têra xwe 
balkêş e. 


Gola Urmiyê Di Xetera Hişkbûnê De Ye 

Çend sal in ku 

rewşa gola Urmiyê ê h ^ 

ra'gihandinan û \ ^ 

Karnasên Jîngehê •> 'P' 

dibêjin ku di 15 salên P 
pêşerojê de, dê ava 
gola Urmiyê gellek 

kêm bibe. Wisa jê tlL =■ T&&F 

hatiye ku mirov rojên Dîmenek Ji Gola Urmiyê 

dawî yên emrê vê gola şor û mezin a Kurdistanê di mêjiyê xwe 
de hîs bike. Sedemên xwezayî ku gola Utmiyê rastî rewşeke wilo 
dikin, hişksalî, jordeçûna pileya hewa û kêmbûna barîna salane 
ku sal bi sal kêmtir dibe. Herwiha xebat û çalakiyên senetî li 
derdora golê, mumkin e bandora neyînî hebin. 

Niha gola Urmiyê yê bûye mezintirîn Zonga şor. 


Herêma Kurdistanê Anîna Dermanan Ji 
îranê Qedexe Kir 

^ Rojnameya Hukûmetî a Quds a 
rejîma Komara Îslamî a îranê 
ragihand ku bi sedema eşkerebûna 
nûçeya hebûna Vîrûsên bitirs di 
nava wan derziyên Ansolînê de ku 
ji aliyê rejîma îranê bo Hikûmeta 
Herêma Kurdistanê hatibû Şandin, 

Hikûmeta Kurdistanê anîna 
dermanan ji rejîma îranê bo nava 
axa xwe qedexe kir. Tê gotin ku 
derziyên han vîrûsa nexweşiya HIV 
anku îdz hebûne. 


Barîna Berfê Rêyên Çûn Û Hatinê 
Dijwar Dike 

Di rojên dawî 
de, berfa ku li 
pirraniya bajarên 
Kurdistana Iranê 
û nemaze 
bajarên Urmiye û 
derdorê barî, 
bandor kire ser 
jiyana xelkê û 
rêyên hatin û 

çûna 110 gundan li Mehabadê hatin girtin û têkiliyên wan bi bajar 
re qut bûn. Ji ber vê yekê welatî tûşî zehmetiyan bûne û xelk 
perîşan bûye. Berf li hinek cihên bajarên Urmiye, Mehabad, 
Selmas, Nexede, Şino, Poldeşt û Miyanduavê gihîşte nêzîk 50 
santîmetreyan. Xwendekran ji ber barîna zaf a berfê, çend rojan 
nekarîn biçin xwendingehan û navendên xwendinê û nemaze 
dibistan hatin daxistin. 

Ev berfa giran ji êvariya roja duşem, 11.02.2008'an, di 
pirraniya deverên Kurd akincî ên Azerbaycana Rojava de dest pê 
bûye. Li parêzgehên din ên Kurdistana Rojhilat jî berf bariye. 

